CELEX: 62011CA0261
Language: el
Date: 2013-07-18 00:00:00
Title: Υπόθεση C-261/11: Απόφαση του Δικαστηρίου (τρίτο τμήμα) της 18ης Ιουλίου 2013 — Ευρωπαϊκή Επιτροπή κατά Βασιλείου της Δανίας (Παράβαση κράτους μέλους — Ελευθερία εγκαταστάσεως — Άρθρο 49 ΣΛΕΕ — Άρθρο 31 της Συμφωνίας για τον ΕΟΧ — Περιορισμοί — Φορολογική νομοθεσία — Μεταβίβαση περιουσιακών στοιχείων σε άλλο κράτος μέλος — Άμεση φορολόγηση της λανθάνουσας υπεραξίας)

7.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/5
            
         Απόφαση του Δικαστηρίου (τρίτο τμήμα) της 18ης Ιουλίου 2013 — Ευρωπαϊκή Επιτροπή κατά Βασιλείου της Δανίας
   (Υπόθεση C-261/11) (1)
   
   (Παράβαση κράτους μέλους - Ελευθερία εγκαταστάσεως - Άρθρο 49 ΣΛΕΕ - Άρθρο 31 της Συμφωνίας για τον ΕΟΧ - Περιορισμοί - Φορολογική νομοθεσία - Μεταβίβαση περιουσιακών στοιχείων σε άλλο κράτος μέλος - Άμεση φορολόγηση της λανθάνουσας υπεραξίας)
   2013/C 260/07
   Γλώσσα διαδικασίας: η δανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: R. Lyal και N. Fenger)
   
      Καθού: Βασίλειο της Δανίας (εκπρόσωποι: C. Vang και V. Pasternak Jørgensen)
   
      Παρεμβαίνοντες υπέρ του καθού: Ομοσπονδιακή Δημοκρατία της Γερμανίας (εκπρόσωποι: K. Petersen και T. Henze), Βασίλειο της Ισπανίας (εκπρόσωπος: A. Rubio González), Βασίλειο των Κάτω Χωρών (εκπρόσωποι: C. Schillemans, C. Wissels και J. Langer), Πορτογαλική Δημοκρατία (εκπρόσωπος: L. Inez Fernandes), Δημοκρατία της Φινλανδίας (εκπρόσωπος: M. Pere), Βασίλειο της Σουηδίας (εκπρόσωποι: A. Falk και U. Persson)
   
      Αντικείμενο
   
   Παράβαση κράτους μέλους — Παράβαση του άρθρου 49 ΣΛΕΕ και του άρθρου 31 ΕΟΧ — Φορολογικές διατάξεις που προβλέπουν την άμεση φορολόγηση κατά την έξοδο από τη χώρα για τις εταιρείες που μεταβιβάζουν τα περιουσιακά τους στοιχεία για χρήση σε άλλο κράτος μέλος, αλλά δεν προβλέπει ισοδύναμο φόρο για τις μεταβιβάσεις περιουσιακών στοιχείων εντός της εθνικής επικράτειας
   
      Διατακτικό
   
   Το Δικαστήριο αποφασίζει:
   
               1)
            
            
               Το Βασίλειο της Δανίας, θεσπίζοντας και διατηρώντας σε ισχύ το άρθρο 8, παράγραφος 4, του νόμου περί φορολογήσεων των ανωνύμων εταιρειών κ.λπ. (lovbekendtgørelse nr. 1376 om indkomstbeskatning af aktieselskaber m.v.), της 7ης Δεκεμβρίου 2010, για την άμεση φορολόγηση των εσόδων των ανωνύμων εταιρειών και, επομένως, θεσπίζοντας και διατηρώντας σε ισχύ ένα φορολογικό καθεστώς που προβλέπει την άμεση φορολόγηση της λανθάνουσας υπεραξίας σε σχέση με τη μεταβίβαση περιουσιακών στοιχείων η οποία πραγματοποιείται από εταιρεία εγκατεστημένη στη Δανία προς άλλο κράτος μέλος της Ευρωπαϊκής Ένωσης ή προς τρίτο κράτος που συμμετέχει στη συμφωνία για τον Ευρωπαϊκό Οικονομικό Χώρο, της 2ας Μαΐου 1992, παρέβη τις υποχρεώσεις που υπέχει δυνάμει του άρθρου 49 ΣΛΕΕ και του άρθρου 31 της Συμφωνίας ΕΟΧ.
            
         
               2)
            
            
               Καταδικάζει το Βασίλειο της Δανίας στα δικαστικά έξοδα.
            
         
               3)
            
            
               Η Ομοσπονδιακή Δημοκρατία της Γερμανίας, το Βασίλειο της Ισπανίας, το Βασίλειο των Κάτω Χωρών, η Πορτογαλική Δημοκρατία, η Δημοκρατία της Φινλανδίας και το Βασίλειο της Σουηδίας φέρουν τα δικαστικά τους έξοδα.
            
         
      (1)  ΕΕ C 238 της 13.8.2011.